
SE APROBA,










P R I M A R








     Dr. Ing. GHEORGHE CIUHANDU

Referat
Privind avizarea Planului Urbanistic Zonal „Locuinţe colective şi servicii” 
str. Constructorilor nr. 4A, 4B, 4C şi Ion Ionescu de la Brad nr. 5 Timişoara,
Catre Comisiile Consiliului Local al Municipiului Timisoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere solicitarea înregistrată cu nr. UR2011-001823/01.02.2011, privind aprobarea Planului Urbanistic Zonal „Locuinţe colective şi servicii” str. Constructorilor nr. 4A, 4B, 4C şi Ion Ionescu de la Brad nr. 5 Timişoara;
Având în vedere prevederile Certificatului de Urbanism nr. 392/16.02.2010 prelungit la data de 21.12.2010, precum şi modificările survenite la Legea nr. 350/2001, în această perioadă;

Ţinând cont de Avizul de Oportunitate nr. 01/14.01.2010 şi de Raportul de Avizare Favorabil nr. 01/PV-09.09.2010  al Comisiei Tehnice de Amenajare a Teritoriului şi de urbanism

Documentaţia PUZ „Locuinţe colective şi servicii” str. Constructorilor nr. 4A, 4B, 4C şi Ion Ionescu de la Brad nr. 5 Timişoara a fost afişată pe site-ul oficial al Primăriei Municipiului Timişoara începând cu luna iulie 2010 în vederea informării şi consultării populaţiei.

Având în vedere Dezbaterea publică organizată în data de 19 august 2010, în baza Ghidului privind metodologia de elaborare şi conţinutul cadru al P.U.D./P.U.Z şi a legislaţiei în vigoare cu privire la amenajarea teritoriului şi urbanismului, la care au participat cetăţenii din zonă în conformitate cu Procesul Verbal anexat;
Documentaţia Plan Urbanistic Zonal „Locuinţe colective şi servicii” str. Constructorilor nr. 4A, 4B, 4C şi Ion Ionescu de la Brad nr. 5 Timişoara, este elaborată de S.C. ARHITECT TRIMBITAS S.R.L., , proiect nr. 43/2009, la cererea beneficiarului S.C. INTERBRICK S.R.L.
Zona studiată care face obiectul acestei documentaţii, nu se află în zonă de protecţie a monumentelor istorice, respectiv zone de interes deosebit, pentru care este necesar avizul Consiliului Judeţean Timiş, conform adresei nr. R 7716 din 15.06.2010, ataşată la dosar.

Prin prezentul Plan Urbanistic Zonal „Locuinţe colective şi servicii” str. Constructorilor nr. 4A, 4B, 4C şi Ion Ionescu de la Brad nr. 5 Timişoara, nu se încalcă prevederile OUG nr. 114/2007 privind modificarea şi completarea OUG nr. 195/2005 privind protecţia mediului.
Terenul studiat în cadrul documentaţiei este situat în intravilanul municipiului Timişoara, în partea de nord, având frontul spre strada Constructorilor (Inelul IV).
In conformitate cu PUG Timişoara, zona studiată este cuprinsă în UTR nr. 24, iar conform PUZ „Ion Ionescu de la Brad” aprobat cu H.C.L. 186/2003 zonă rezidenţială cu clădiri P, P+1E, P+2E propusă.
Terenul studiat, în suprafaţă totală de 6162 mp , este înscris în CF nr. 414822 (provenită din conversia de pe hârtie a CF nr. 83967 nr. cadastral/nr. topografic vechi imobil top: 2198-2199/8), nr. cadastral/nr. topografic  414822 în suprafaţă: din acte - , şi măsurată = 1974 mp, reprezentând teren intravilan curţi construcţii; CF nr. 414840 (provenită din conversia de pe hârtie a CF nr. 105204, nr. cadastral/nr. topografic vechi imobil: top 2198-2199/7), nr. cadastral/nr. topografic 414840 în suprafaţă: din acte - , şi măsurată = 984 mp, reprezentând teren intravilan curţi construcţii; CF nr. 407141 (provenită din conversia de pe hârtie a CF nr. 105170, nr. cadastral/nr. topografic vechi imobil top: 2198-2199/3), nr. cadastral/nr. topografic 407141 în suprafaţa: din acte = 1970 mp, şi măsurată = 1970 mp, reprezentând teren intravilan curţi construcţii; CF nr. 414820 (provenită din conversia de pe hârtie a CF nr. 110648, nr. cadastral/nr. topografic vechi imobil: top 2198-2199/4) nr. cadastral/nr. topografic 414820 în suprafaţă: din acte = 1234 mp, şi măsurată = 1232 mp, reprezentând teren intravilan curţi construcţii; toate acestea fiind proprietatea S.C. INTERBRICK S.R.L.
Prin documentaţie se propune construirea unui complex format în partea nordică dintr-un imobil destinat serviciilor, cu spaţii comerciale la parter şi birouri la nivelele superioare, iar partea sudică este rezervată locuinţelor colective.
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferentă P.U.G., aprobat prin HCL nr. 157/05.08.2002 şi prelungit cu HCL nr. 139/2007.
Accesul auto şi pietonal necesare funcţiunilor propuse, se vor realiza din strada Constructorilor, conform Avizului Comisiei de Circulaţie nr. TH2010-001318/11.03.2010 (într-o primă etapă accesul la proprietate se face cu sens unic dinspre str. Constructorilor, la vest de proprietatea beneficiarului, şi cu ieşire din nou pe str. Constructorilor la est de proprietatea beneficiarului, iar într-o etapă finală, atât accesul cât şi ieşirea de pe parcelă se va face pe drumul de la estul proprietăţii, care va fi domeniul public).
Autorizaţia de Construire se va putea emite doar după ce suprafeţele de teren afectate de dezvoltarea tramei stradale, vor fi trecute în domeniul public şi înscrierea în CF a servituţilor de trecere auto şi pietonal, conform Planşei de Circulaţia terenurilor nr. 43 A 05, suprafeţele exacte fiind stabilite până la faza de autorizare.
Indicii de construibilitate propuşi prin documentaţie sunt:

UTR 1 - SERVICII:
POT max. = 50 %

CUT max. = 3,0

Regim de înălţime max. = S+P+6E+Er
UTR 2 – LOCUINTE COLECTIVE:

POT max. = 35 %

CUT max. = 3,0

Regim de înălţime max. = S+P+6E+Er

Nr. maxim de apartamente = 110

Se propun spaţii verzi de min 25 % conform Avizului Agenţiei Regionale pentru Protecţia Mediului nr. 759/29.11.2010.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)

Plan Urbanistic Zonal „Locuinţe colective şi servicii” str. Constructorilor nr. 4A, 4B, 4C şi Ion Ionescu de la Brad nr. 5 Timişoara se va integra în Planul Urbanistic General al Municipiului Timişoara şi va avea o valabilitate de 5 ani, perioadă în care trebuie demarate investiţiile prevăzute în documentaţie.

Având în vedere Referatul de specialitate al Instituţiei Arhitectului Şef, lăsăm la aprecierea Consiliului Local  al Municipiului Timişoara oportunitatea realizării acestui obiectiv.
ARHITECT ŞEF,
Arh. Ciprian Silviu CĂDARIU

CONSILIER,
Arh. Emilian Sorin CIURARIU

